b'\n_START_ARTICLE_\nEnghauk\n_START_SECTION_\nKjennetegn\n_START_PARAGRAPH_\nSt\xc3\xb8rrelse: 39 \xe2\x80\x93 45 cm. (omtrent som en kr\xc3\xa5ke). Vingespennet er opptil 110 cm. Hunnen er st\xc3\xb8rre enn hannen. Vekt: ca. 240g (\xe2\x99\x82), ca. 325g (\xe2\x99\x80). Hannen er lys bl\xc3\xa5gr\xc3\xa5, vingespissene er svarte. Hannen har ogs\xc3\xa5 en svart stripe p\xc3\xa5 oversiden av vingen. Hunnen er brungr\xc3\xa5, liksom ungfuglene, og begge kj\xc3\xb8nn har gr\xc3\xa5 overgump. Undersiden er lysere, hos hunner og ungfugler med brune streker. Hannen har hvit underside med r\xc3\xb8de spetter._NEWLINE_Flukten er urolig og flagrende, omtrent som en forvokst terne. Under glideflukt har den h\xc3\xb8ytstilte vinger.\n_START_SECTION_\nStemme\n_START_PARAGRAPH_\nStemme fra https://web.archive.org/web/20070927224957/http://www.cserkesz.hu/~szazs/egyeb/madarhang/Circus.pygargus.mp3\n_START_SECTION_\nUtbredelse og bestandsstatus\n_START_PARAGRAPH_\nEnghauken hekker ikke i Norge , men det er noen f\xc3\xa5 enkeltobservasjoner p\xc3\xa5 S\xc3\xb8rlandet og p\xc3\xa5 J\xc3\xa6ren. Ca. 40 par hekker i Danmark, for\xc3\xb8vrig finnes den sparsomt i midtre og s\xc3\xb8rlige Europa og i vestre deler av Asia. Den er en trekkfugl som overvintrer i midtre- og \xc3\xb8stlige deler av Afrika og i India. Bestanden er noe minkende, da moderne landbruk \xc3\xb8delegger dens naturlige hekkeomr\xc3\xa5de._NEWLINE_Arten finnes opprinnelig i: Afghanistan, Albania, Algerie, Andorra, Armenia, \xc3\x98sterrike, Aserbajdsjan, Hviterussland, Belgia, Benin, Bosnia-Hercegovina, Botswana, Bulgaria, Burkina Faso, Burundi, Kamerun, Den sentralafrikanske republikk, Tsjad, Kina, Den demokratiske republikken Kongo, Elfenbenskysten, Kroatia, Kypros, Tsjekkia, Danmark, Djibouti, Egypt, Eritrea, Estland, Etiopia, Finland, Frankrike, ,Gambia, Georgia, Tyskland, Ghana, Gibraltar, Hellas, Guinea, Guinea-Bissau, Ungarn, India, Iran, Irak, Israel, Italia, Jordan, Kasakhstan, Kenya, Kuwait, Kirgisistan, Latvia, Libanon, Lesotho, Liberia, Libya, Liechtenstein, Litauen, Luxembourg, Malawi, Maldivene, Mali, Malta, Mauritania, Moldova, Montenegro, Marokko, Mosambik, Namibia, Nepal, Nederland, Niger, Nigeria, Nord-Makedonia, Oman, Pakistan, Palestina, Polen, Portugal, Qatar, Romania, Russland, Rwanda, Saudi-Arabia, Senegal, Serbia, Sierra Leone, Slovakia, Slovenia, Somalia, S\xc3\xb8r-Afrika, S\xc3\xb8r-Sudan, Spania, Sri Lanka, Sudan, Swaziland, Sverige, Sveits, Syria, Tadsjikistan, Tanzania, Togo, Tunisia, Tyrkia, Turkmenistan, Uganda, Ukraina, De forente arabiske emirater, Storbritannia, Usbekistan, Vest-Sahara, Jemen,  Zambia og Zimbabwe.\n_START_SECTION_\nBiotop\n_START_PARAGRAPH_\nEnghauken er avhengig av heder og dyrket mark.\n_START_SECTION_\nHekking\n_START_PARAGRAPH_\nEnghauken legger redet p\xc3\xa5 bakken i gress og gressh\xc3\xb8y vegetasjon, der den legger 4-5 nesten hvite egg i mai. Rugetiden er 27-30 dager. Redetiden er 35-40 dager.\n_START_SECTION_\nF\xc3\xb8de\n_START_PARAGRAPH_\nF\xc3\xb8den er vesentlig sm\xc3\xa5gnagere, sm\xc3\xa5fugl, krypdyr, insekter og fugleegg.'